**Číslo zmluvy:.......................**

**ZMLUVA O SPOLUPRÁCI**

uzatvorená v zmysle § 269 ods. 2 zákona č. 513/1991 Zb. Obchodný zákonník v znení neskorších predpisov

**Článok 1**

* 1. **ZMLUVNÉ STRANY**
     1. **Prijímateľ**

|  |  |
| --- | --- |
| Názov: | **Ministerstvo vnútra Slovenskej republiky** |
| Sídlo: | Pribinova 2, 812 72 Bratislava |
| Krajina: | Slovenská republika |
| IČO: | 00151866 |
| DIČ: | 2020571520 |
| Konajúci: | Patrik Krauspe, štátny tajomník MV SR na základe na základe plnomocenstva č. SL-OPS-2024/005265-006 zo dňa 11. 01. 2024 |

(ďalej len „MV SR“ alebo „Prijímateľ“)

* + 1. **Užívateľ**

|  |  |
| --- | --- |
| Názov: |  |
| Sídlo: |  |
| Krajina: | Slovenská republika |
| IČO: |  |
| DIČ: |  |
| Banka: |  |
| IBAN |  |
| Konajúci: |  |

(ďalej len „Užívateľ“)

* 1. Táto Zmluva o spolupráci vrátane všetkých jej príloh sa ďalej označuje aj ako „Zmluva“. MV SR a Užívateľ sa pre účely tejto Zmluvy označujú ďalej spoločne aj ako „zmluvné strany“.
  2. Vzájomné práva a povinnosti medzi MV SR a Užívateľom sa riadia Zmluvou, všetkými dokumentmi na ktoré Zmluva odkazuje v ich platnom znení a všeobecne záväznými právnymi predpismi SR. Zmluvné strany sa dohodli, že práva a povinnosti zmluvných strán sa budú ďalej spravovať **Príručkou pre Žiadateľa / Užívateľa** vytvorenej pre potreby národného projektu Podpora odborných a koordinačných kapacít strešných organizácií občianskej spoločnosti v aktuálnom znení (ďalej len „Príručka“), ktorú vydáva vo forme jej zverejnenia MV SR.

**Článok 2**

**Predmet a účel zmluvy**

* 1. Predmetom tejto Zmluvy je úprava zmluvných podmienok, práv a povinností medzi zmluvnými stranami pri implementácii **národného projektu** Podpora odborných a koordinačných kapacít strešných organizácií občianskej spoločnosti(ďalej aj „NP SO MNO“ alebo „projekt“) financovaného v rámci Programu Slovensko 2021 – 2027.
  2. Účelom Zmluvy je zabezpečiť úspešnú implementáciu NP SO MNO, ktorý je zameraný na budovanie kapacít sociálnych partnerov a organizácií občianskej spoločnosti prostredníctvom podpory strategických kapacít strešných organizácií mimovládnych neziskových organizácií (ďalej len „SO MNO“) v oblasti zamestnanosti, vzdelávania a sociálneho začlenenia a tém preukázateľne s nimi súvisiacich. Cieľom uvedeného NP SO MNO je zvýšiť mieru a účelnosť zapojenia organizácií občianskej spoločnosti do participatívnej prípravy a tvorby verejných politík.
  3. Za účelom dosiahnutia cieľov národného projektu MV SR, ako Prijímateľ národného projektu, deleguje užívateľa národného projektu, na výkon vybraných činností spojených s výkonom verejnej právomoci pre potreby implementácie národného projektu, ktorý zároveň svojou povahou, cieľom a podmienkami podlieha dohľadu prijímateľa národného projektu. Užívateľ je unikátnym subjektom, ktorý spája skúsenosti viacerých organizácií v oblasti poskytovania *doplniť podľa pôsobenia užívateľa* *(napr. sociálnej pomoci núdznym, distribúcie darovaných potravín i v environmentálnych témach,....).* Zároveň Užívateľ poskytuje ľudské kapacity a expertízu v oblasti *doplniť podľa pôsobenia užívateľa (napr. predchádzania plytvaniu potravinami, infraštruktúru i technické vybavenie potrebné pre distribúciu potravín).* Užívateľ projektu disponuje adekvátnym technickým zázemím. Užívateľ je *doplniť právnu formu*, ktoré je v zmysle stanov otvorené aj ďalším právnickým osobám nezaložených za účelom dosahovania zisku, ktoré majú záujem aktívne participovať na činnosti Užívateľa a na dosiahnutí spoločných cieľov.

**Článok 3**

**Všeobecné povinnosti**

* 1. Užívateľ sa zaväzuje dodržiavať ustanovenia Zmluvy tak, aby výdavky, na ktoré Užívateľ žiada finančný príspevok, súviseli s implementáciou projektu na území SR v rozsahu podporovaných činností podľa článku 5, tejto Zmluvy. Aktivity a podporované činnosti Užívateľ zabezpečuje a koordinuje prostredníctvom svojich zamestnancov a služieb, ktorými sa realizujú aktivity v zmysle schválenej žiadosti o poskytnutie nenávratného finančného príspevku.
  2. MV SR sa zaväzuje, že bude Užívateľovi poskytovať finančné prostriedky v súlade s rozpočtom projektu na financovanie mzdových výdavkov vrátane 20 % paušálu (rozpočet povinná príloha tejto Zmluvy) a to v súlade s touto Zmluvou, so všetkými dokumentmi, na ktoré Zmluva odkazuje a s platnými a účinnými všeobecne záväznými právnymi predpismi Slovenskej republiky a právnymi aktami Európskej únie (ďalej aj „právne predpisy SR a EÚ“).
  3. Zmluvné strany sa vzájomne zaväzujú poskytovať si všetku potrebnú súčinnosť na plnenie záväzkov z tejto Zmluvy.

**Článok 4**

**Povinnosti užívateľa**

* 1. Užívateľ je povinný na žiadosť MV SR bezodkladne predložiť všetky požadované informácie a dokumentáciu súvisiacu s charakterom a postavením Užívateľa, s dokumentovaním aktivít a činností svojich zamestnancov pri zabezpečovaní implementácie projektu v rozsahu predmetu tejto Zmluvy.
  2. Užívateľ je zodpovedný za presnosť, správnosť, pravdivosť a úplnosť všetkých informácií poskytovaných MV SR, inak zodpovedá za škodu, spôsobenú nesplnením tejto povinnosti v celom rozsahu.
  3. Užívateľ je povinný uzatvárať zmluvné vzťahy v súvislosti s realizáciou predmetu a účelu tejto Zmluvy s tretími stranami výhradne v písomnej forme, ak sa zmluvné strany nedohodnú inak.
  4. Užívateľ je povinný realizovať podporované činnosti a aktivity s odbornou starostlivosťou a v súlade s Príručkou a súvisiacou projektovou dokumentáciou NP SO MNO, tak aby nebol dôvod na zmarenie projektu.
  5. Užívateľ je povinný akceptovať Prijímateľa ako koordinátora projektu, akceptovať jeho usmernenia a realizovať jeho pokyny vo vzťahu k realizácii aktivít a finančného riadenia projektu.
  6. Užívateľ je povinný písomnou formou upozorňovať Prijímateľa na nedostatky v súvislosti s realizáciou aktivít a napĺňaním cieľov projektu.
  7. V súvislosti s finančnou realizáciou projektu sa Užívateľ riadi relevantnými dokumentmi, najmä Zmluvou o poskytnutí nenávratného finančného príspevku na uvedený projekt, Stratégiou financovania Európskeho sociálneho fondu plus, Rámcom implementácie fondov na programové obdobie 2021 – 2027 a príslušnou metodickou dokumentáciou pre Program Slovensko 2021-2027 v platnom znení.
  8. Užívateľ je povinný zabezpečiť kedykoľvek v čase platnosti a účinnosti Zmluvy predkladanie akýchkoľvek iných relevantných informácií súvisiacich s projektom, a to bezodkladne potom, ako bol o ich poskytnutie požiadaný.
  9. Užívateľ musí oznámiť Prijímateľovi akékoľvek konanie, ktoré by mohlo naplniť a/alebo naplnilo znaky porušenia finančnej disciplíny v zmysle § 31 zákona č. 523/2004 Z. z., o rozpočtových pravidlách verejnej správy a o zmene a doplnení niektorých zákonov v znení neskorších predpisov a to bezodkladne odkedy sa o hrozbe porušenia a/alebo o porušení dozvedel a Prijímateľ je následne povinný v tej istej lehote oznámiť porušenie Poskytovateľovi.
  10. Užívateľ je povinný informovať Prijímateľa o začatí a ukončení akéhokoľvek súdneho, exekučného alebo správneho konania voči Užívateľovi, resp. oznámiť písomnou formou všetky zmeny alebo skutočnosti, ktoré majú negatívny vplyv na plnenie tejto Zmluvy a alebo na realizáciu aktivít projektu.
  11. Užívateľ musí znášať sankcie za porušenia, vyplývajúce z kontroly a auditov a povinnosť prijať opatrenia na nápravu nedostatkov, zistených kontrolou/auditom.

**Článok 5**

**Oprávnené aktivity projektu**

* 1. NP SO MNO bude realizovaný prostredníctvom hlavnej aktivity Budovanie kapacít sociálnych partnerov a organizácií občianskej spoločnosti a dvoch podaktivít:

- Metodický rámec podpory strategických kapacít v občianskej spoločnosti,

- Podpora strategických kapacít SO MNO v oblasti zamestnanosti, vzdelávania a sociálneho začlenenia a tém preukázateľne s nimi súvisiacich.

Podrobné informácie v prílohe Predmet podpory podaktivita 2A a 2B.

* 1. Podaktivita 2A a 2B projektu bude realizovaná **maximálne 36 mesiacov** v období od *doplniť podľa reálneho stavu (napr.* ***01.03.2025 do 29.02.2028),* najneskôr do 30.06.2028** s dopadom na celé územie SR.

**Článok 6**

**Finančné príspevky**

* 1. MV SR sa zaväzuje poskytovať Užívateľovi finančné príspevky na zabezpečovanie podporovaných činností a aktivít súvisiacich s **podporou strategických kapacít SO MNO v oblasti zamestnanosti, vzdelávania a sociálneho začlenenia a tém preukázateľne s nimi súvisiacich** podľa článku 5 tejto Zmluvy, ak spĺňajú podmienky oprávnenosti výdavkov podľa článku 7 tejto Zmluvy a podľa Príručky.
  2. Finančné príspevky podľa odseku 6.1 tohto článku sa budú Užívateľovi poskytovať na celkovú cenu práce zamestnancov, pričom celková výška poskytnutého finančného príspevku je limitovaná na obdobie 36 mesiacov na pozície podľa príloh Predmet podpory podaktivita 2A a 2B a Rozpočet užívateľa, na celé obdobie realizácie projektu.
  3. Celková výška poskytnutého finančného príspevku predstavuje súčet nárokovateľných nákladov za všetky pracovné pozície za odpracované práce v rámci podporovaných súborov činností za deklarované obdobie **navýšený o paušálnu sadzbu vo výške 20%.**
  4. Zmluvné strany sa dohodli, že finančné prostriedky budú poskytnuté kombináciou zálohových platieb a refundácie.



**Článok 7**

**Podmienky oprávnenosti výdavkov**

* 1. Oprávnenými sú výdavky spojené s aktivitami a činnosťami podľa článku 5 tejto Zmluvy vykonávané alebo koordinované zamestnancami Užívateľa, pričom Užívateľ preukazuje existenciu pracovnoprávneho vzťahu alebo obdobného pracovného vzťahu medzi Užívateľom a zamestnancom a kvalifikačné predpoklady, v rámci ktorých zamestnanec vykonáva aktivity a činnosti podľa článku 5 tejto Zmluvy.
  2. Za oprávnené výdavky sa budú považovať iba také výdavky, ktoré neboli a nebudú Užívateľovi uhradené z iných zdrojov.
  3. Za oprávnené výdavky sa považujú tie, ktoré vznikli a/alebo vzniknú počas obdobia realizácie projektu.
  4. Za oprávnené výdavky sa budú považovať tie výdavky, pre ktoré platí pravidlo neprekrývania sa výdavkov. Za neoprávnené výdavky sa budú považovať výdavky v prípade identifikácie prekrývania sa pracovného času zamestnanca pracujúceho na dvoch alebo viacerých projektoch (vrátane prípadu jedného projektu s viacerými pozíciami v rámci toho istého projektu alebo v prípade viacerých zmluvných vzťahov pre výkon práce pre projekt a mimo projektov) spolufinancovaných z prostriedkov EŠIF, resp. z iných programov EÚ alebo vnútroštátnych programov, resp. pri zistení vykonávania činnosti nefinancovanej z prostriedkov EŠIF.

**Článok 8**

**Komunikácia zmluvných strán a počítanie lehôt**

* 1. Zmluvné strany sa dohodli, že ich vzájomná záväzná komunikácia súvisiaca s touto Zmluvou bude prebiehať písomnou formou (primárne prostredníctvom e-mailovej komunikácie, následne prostredníctvom doporučenej zásielky, kuriérom alebo osobným doručením zásielky do podateľne zmluvnej strany).
  2. Zmluvné strany sa dohodli, že v prípade, ak si zmluvná strana neprevezme zásielku zasielanú doporučenou poštou a uloženú na pošte, desiaty deň od uloženia na pošte sa bude považovať za deň doručenia zásielky, aj keď sa adresát o obsahu uloženej zásielky nedozvedel. Pokiaľ nemožno zásielku doručiť adresátovi a zásielka nebola uložená na pošte, odosielateľ zaslanie zopakuje. Ak ani na druhý pokus nemožno zásielku adresátovi doručiť a zásielka nebola uložená na pošte, považuje sa za doručenú momentom jej vrátenia odosielateľovi.
  3. Vzájomná komunikácia zmluvných strán súvisiaca s touto Zmluvou môže prebiehať aj v elektronickej forme prostredníctvom e-mailu, pričom zmluvné strany budú vzájomne, pre záväznú elektronickú formu komunikácie, používať tieto e-mailové adresy:

Prijímateľ: np.stresneorganizaciemno@minv.sk

Užívateľ (vyplniť)

* 1. Zmluvné strany sú povinné dodržať konkrétnu formu komunikácie stanovenú Príručkou v prípadoch, kedy je stanovená. Zmluvné strany sa dohodli, že vzájomná komunikácia bude prebiehať v slovenskom jazyku.
  2. Pre počítanie lehôt platí, že do plynutia lehoty sa nezapočítava deň, keď došlo k skutočnosti určujúcej začiatok lehoty.
  3. Lehoty určené podľa týždňov, mesiacov alebo rokov sa končia uplynutím toho dňa, ktorý sa svojím označením zhoduje s dňom, keď došlo k skutočnosti určujúcej začiatok lehoty, a ak ho v danom mesiaci niet, posledným dňom mesiaca. Ak koniec lehoty pripadne na sobotu, nedeľu alebo sviatok, je posledným dňom lehoty najbližší nasledujúci pracovný deň.
  4. Lehota je zachovaná, ak sa posledný deň lehoty zásielka odovzdá orgánu, ktorý má povinnosť ho doručiť alebo sa odošle e-mailom.

**Článok 9**

**Kontrola a audit**

* 1. Oprávnené osoby na výkon kontroly sú najmä:
     1. Ministerstvo práce, sociálnych vecí a rodiny SR ako sprostredkovateľský orgán pre Program Slovensko a ním poverené osoby,
     2. Ministerstvo investícií, regionálneho rozvoja a informatizácie SR ako Riadiaci orgán pre Program Slovensko a ním poverené osoby,
     3. Útvar finančnej kontroly a ním poverené osoby,
     4. Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,
     5. Orgán auditu, jeho spolupracujúce orgány a nimi poverené osoby,
     6. Splnomocnení zástupcovia Európskej Komisie a Európskeho dvora audítorov,
     7. Osoby prizvané orgánmi uvedenými v písm. a) až d) tohto odseku v súlade s príslušnými právnymi predpismi SR a EÚ.
  2. Užívateľ sa zaväzuje, že umožní výkon kontroly/auditu zo strany oprávnených osôb na výkon kontroly/auditu v zmysle príslušných právnych predpisov SR a EÚ a tejto Zmluvy.
  3. Užívateľ je povinný realizovať aktivity a činnosti zamerané na predmet podpory v súlade s Príručkou a preukázať oprávnenosť vynaložených výdavkov a dodržanie podmienok poskytnutia finančných príspevkov v zmysle Zmluvy a Príručky.
  4. Užívateľ je povinný zabezpečiť pri kontrole/audite prítomnosť osôb zodpovedných za realizáciu aktivít a činností, vytvoriť primerané podmienky na riadne a včasné vykonanie kontroly/auditu a zdržať sa konania, ktoré by mohlo ohroziť začatie a riadny priebeh výkonu kontroly/auditu.
  5. Oprávnené osoby na výkon kontroly/auditu môžu vykonať kontrolu/audit u Užívateľa kedykoľvek od účinnosti Zmluvy.

**Článok 10**

**Úprava finančných vzťahov**

* 1. Prijímateľ je povinný poskytnúť Užívateľovi finančné príspevky na výdavky spĺňajúce podmienky oprávnenosti podľa článku 7 tejto Zmluvy do termínu uvedeného v Príručke. Porušenie tejto povinnosti nenastáva, ak MV SR oznámi Užívateľovi, že finančné príspevky poskytne v neskoršom termíne, ktorý v oznámení uvedie. Uvedená skutočnosť nemá vplyv na implementáciu projektu. V prípade, že je ohrozená implementácia projektu postupuje sa v súlade s článkom 13 Podstatné porušenie zmluvy.
  2. Za deň splnenia povinnosti podľa odseku 10.1. tohto článku sa považuje dátum odpisu finančných príspevkov z účtu MV SR v prospech účtu Užívateľa.
  3. Výška finančných príspevkov na výdavky spĺňajúce podmienky oprávnenosti podľa článku 7 tejto Zmluvy pre Užívateľa je limitovaná celkovou sumou finančných príspevkov uvedených v prílohe Rozpočet Užívateľa.
  4. V prípade, že poskytovateľ finančných prostriedkov identifikuje neoprávnené výdavky na strane Užívateľa po kontrole žiadostí o platbu, o tieto finančné prostriedky bude znížený aj objem paušálnych výdavkov určených pre Užívateľa.

**Článok 11**

**Zmena Zmluvy**

* 1. Zmluvu je možné meniť alebo dopĺňať len na základe vzájomnej dohody oboch zmluvných strán, pričom zmeny a doplnky musia byť vykonané vo forme písomného a očíslovaného dodatku k tejto Zmluve, pokiaľ v Zmluve nie je uvedené inak.
  2. Zmluvné strany sa dohodli, že, ak dôjde k zmene štatutára alebo sídla u niektorej zo zmluvných strán, zmluvná strana, u ktorej k zmene došlo, oznámi túto skutočnosť bezprostredne druhej strane. Táto zmena zároveň podmieňuje vypracovanie dodatku k tejto Zmluve.
  3. Užívateľ je povinný oznámiť MV SR všetky zmeny a skutočnosti, ktoré majú vplyv alebo súvisia s plnením tejto Zmluvy alebo sa akýmkoľvek spôsobom tejto Zmluvy týkajú alebo môžu týkať, a to aj v prípade, ak má Užívateľ čo i len pochybnosť o dodržiavaní svojich záväzkov vyplývajúcich z tejto Zmluvy, a to bezodkladne od ich vzniku.
  4. Zmluvné strany sa dohodli a súhlasia, že v prípade, ak dôjde k zmene Príručky a touto zmenou nedôjde k zmene textu Zmluvy, MV SR informáciu o tejto zmene oznámi Užívateľovi písomne na emailovú adresu uvedenú v bode 8.3 vrátane zaslania samotnej Príručky.
  5. Zmluvné strany sa dohodli a súhlasia, že v prípade, ak dôjde k zmene Príručky a touto zmenou dôjde k zmene textu Zmluvy, MV SR emailom oznámi Užívateľovi nové znenie zmenených článkov a zároveň zašle Užívateľovi dodatok k Zmluve. Užívateľ podpísaný dodatok k Zmluve zašle MV SR do 7 pracovných dní od jeho doručenia.
  6. Prijímateľ, ako koordinátor realizácie projektu, je povinný kontrolovať v rámci spolupráce dodržiavanie schváleného rozpočtu projektu Užívateľa. V prípade, ak Užívateľ nie je schopný zrealizovať Zmluvou jemu zverené aktivity v určenom rozsahu, Užívateľ je povinný túto skutočnosť písomne oznámiť Prijímateľovi, pričom následne v lehote do 15 pracovných dní odo dňa doručenia predmetného písomného oznámenia Prijímateľ a Užívateľ prerokujú ďalšie možnosti a spôsoby plnenia predmetu a účelu tejto Zmluvy a môžu navrhnúť zmenu Zmluvy.

**Článok 12**

**Ukončenie zmluvy**

* 1. Riadne ukončenie zmluvného vzťahu nastane uplynutím doby, na ktorú bola Zmluva uzatvorená podľa článku 15, odsek 15.2 tejto Zmluvy.
  2. Mimoriadne ukončenie zmluvného vzťahu nastáva dohodou zmluvných strán alebo odstúpením niektorej zo zmluvných strán od Zmluvy z dôvodu jej podstatného porušenia, a v prípadoch, ak tak ustanovujú všeobecne záväzné právne predpisy Slovenskej republiky.
  3. Ktorákoľvek Zmluvná strana je oprávnená písomne odstúpiť od Zmluvy v zmysle § 344 a nasl. zákona č. 513/1991 Z. z. Obchodný zákonník v znení neskorších predpisov v prípade podstatného porušenia Zmluvy druhou Zmluvnou stranou bez zbytočného odkladu po tom, čo sa o tomto porušení dozvedela. Zmluvná strana, ktorá spôsobí zmarenie realizácie projektu je povinná vrátiť druhej Zmluvnej strane časť finančných prostriedkov, na ktoré v dôsledku zmarenia realizácie projektu stratila nárok, a/alebo na ktorú jej nárok nevznikol. Zmluvné strany sú si povinné bezodkladne vrátiť aj všetky ostatné vzájomné poskytnuté plnenia, ak sa nedohodnú inak.

**Článok 13**

**Podstatné porušenie zmluvy**

* 1. Porušenie tejto Zmluvy je podstatné, ak jedna Zmluvná strana porušujúca Zmluvu vedela v čase uzavretia Zmluvy alebo v tomto čase bolo rozumné predvídať s prihliadnutím na účel Zmluvy, ktorý vyplynul z jej obsahu alebo z okolností, za ktorých bola Zmluva uzavretá, že druhá Zmluvná strana nebude mať záujem na plnení povinností pri takom porušení Zmluvy alebo v prípade, ak tak ustanovuje Zmluva.
  2. Za podstatné porušenie tejto Zmluvy sa považuje najmä:
     1. ak Zmluvná strana porušila svoj zmluvný záväzok a k jeho splneniu nedošlo ani po uplynutí dodatočnej primeranej lehoty určenej druhou Zmluvnou stranou na nápravu v písomnom upozornení;
     2. ak jedna zo Zmluvných strán nezačne realizovať projekt v súlade so Zmluvou;
     3. ak Užívateľ nepredloží prvú žiadosť o platbu, a to ani v náhradnej lehote, ktorú MV SR určilo Užívateľovi v Príručke.
  3. Za podstatné porušenie tejto Zmluvy sa ďalej považuje:
     1. vznik nepredvídaných okolností na strane MV SR alebo Užívateľa, ktoré zásadne menia podmienky plnenia Zmluvy a samotný predmet podpory a súčasne nejde o okolnosti vylučujúce zodpovednosť;
     2. nepredkladanie žiadostí o platbu v náhradných lehotách, ktoré stanovilo MV SR v Príručke;
     3. preukázané porušenie právnych predpisov SR v rámci realizácie projektu;
     4. porušenie záväzkov vyplývajúcich z vecnej alebo časovej realizácie projektu /alebo nesplnenie podmienok a povinností, ktoré Zmluvným stranám vyplývajú zo Zmluvy;
     5. zastavenie realizácie projektu z neopodstatnených dôvodov na strane Užívateľa bez písomného súhlasu MV SR;
     6. poskytnutie nepresných, nepravdivých, neúplných, neaktuálnych a/alebo zavádzajúcich informácií, resp. neposkytovanie informácií v súlade s podmienkami Zmluvy zo strany Užívateľa;
     7. vyhlásenie nútenej správy na majetok Užívateľa.
  4. V prípade podstatného porušenia Zmluvy je zmluvná strana oprávnená od Zmluvy odstúpiť okamžite, len čo sa o tomto porušení dozvedela.
  5. Odstúpenie od Zmluvy je účinné dňom doručenia písomného oznámenia o odstúpení od Zmluvy druhej zmluvnej strane.

**Článok 14**

**Osobitné ustanovenia**

* 1. Ak plneniu povinnosti zmluvnej strany bráni okolnosť vylučujúca zodpovednosť, nepovažuje sa to za podstatné porušenie tejto Zmluvy. Za okolnosť vylučujúcu zodpovednosť sa považuje prekážka, ktorá nastala nezávisle od vôle zmluvnej strany a bráni jej v splnení jej povinnosti, ak nemožno rozumne predpokladať, že by zmluvná strana túto prekážku alebo jej následky odvrátila alebo prekonala, a ďalej že by v čase vzniku záväzku túto prekážku predvídala.
  2. Účinky vylučujúce zodpovednosť sú obmedzené iba na dobu pokiaľ trvá prekážka, s ktorou sú tieto účinky spojené. Zodpovednosť zmluvnej strany nevylučuje prekážka, ktorá nastala až v čase, keď bola zmluvná strana v omeškaní s plnením svojej povinnosti, alebo vznikla z jej hospodárskych pomerov. Zo strany MV SR sa za okolnosť vylučujúcu zodpovednosť považuje napríklad omeškanie s poskytovaním finančných príspevkov Užívateľovi z dôvodu pozastavenia platieb MV SR zo strany Certifikačného orgánu, Riadiaceho orgánu pre Program Slovensko, iného kontrolného orgánu alebo Európskej komisie.

**Článok 15**

**Záverečné ustanovenia**

* 1. Zmluva nadobúda platnosť dňom jej podpisu oboma zmluvnými stranami a účinnosť dňom po dni jej prvého zverejnenia v Centrálnom registri zmlúv v súlade so zákonom č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony.
  2. Zmluva sa uzatvára na dobu určitú a to do maximálne do *30. 06. 2028 upraviť podľa skutočnosti* (36 mesiacov od začiatku realizácie projektu, o ktorom informuje prijímateľ Ministerstvo práce, sociálnych vecí a rodiny SR.
  3. Osoby, oprávnené konať v mene Užívateľa (štatutárny orgán a v prípade splnomocnenia aj zástupca štatutárneho orgánu), sú uvedené v prílohách Zmluvy spolu s ich podpisovým vzormi a splnomocnením v prípade udelenia splnomocnenia pre zástupcu/zástupcov štatutárneho orgánu. Užívateľ je povinný bezodkladne oznámiť MV SR zmenu alebo doplnenie týchto splnomocnených osôb a doručiť MV SR nové podpisové vzory a v prípade zmeny alebo doplnenia splnomocneného zástupcu aj nové splnomocnenie.
  4. Zmluvné strany sa dohodli, že v prípade každej zmeny právnej úpravy a dokumentov, na ktoré Zmluva odkazuje, platí, že právne vzťahy vzniknuté pred nadobudnutím účinnosti zmeny sa spravujú ich účinným znením; vznik týchto právnych vzťahov, ako aj nároky z nich vzniknuté pred nadobudnutím účinnosti zmeny sa však posudzujú podľa doterajšieho znenia, ak nebude ustanovené inak. Ak sa akékoľvek ustanovenie tejto Zmluvy stane neplatným v dôsledku jeho rozporu s právnymi predpismi SR a EÚ, nespôsobí to neplatnosť celej Zmluvy. Zmluvné strany sa v takom prípade zaväzujú bezodkladne vzájomným rokovaním nahradiť neplatné zmluvné ustanovenie novým platným ustanovením tak, aby zostal zachovaný účel Zmluvy a obsah jednotlivých ustanovení tejto Zmluvy.
  5. Všetky spory, ktoré vzniknú z tejto Zmluvy, vrátane sporov o jej platnosť, výklad alebo ukončenie sú zmluvné strany povinné prednostne riešiť najmä v zmysle právnych predpisov SR a EÚ, na ktoré Zmluva odkazuje, ďalej vzájomnými zmierovacími rokovaniami a dohodami. V prípade, že sa vzájomné spory zmluvných strán, vzniknuté v súvislosti s plnením záväzkov podľa Zmluvy alebo v súvislosti s ňou nevyriešia, zmluvné strany sa dohodli a súhlasia, že všetky spory vzniknuté zo Zmluvy, vrátane sporov o jej platnosť, výklad alebo ukončenie, budú riešené na miestne a vecne príslušnom súde Slovenskej republiky podľa právneho poriadku Slovenskej republiky.
  6. Táto Zmluvy ja vyhotovená v troch rovnopisoch, pričom po podpise Zmluvy dostane Užívateľ jeden rovnopis a dva rovnopisy dostane MV SR. V prípade sporu sa bude postupovať podľa rovnopisu uloženého na MV SR.
  7. Zmluvné strany vyhlasujú, že si text tejto Zmluvy riadne a dôsledne prečítali, jej obsahu a právnym účinkom z nej vyplývajúcich porozumeli, ich zmluvné prejavy sú dostatočne jasné, určité a zrozumiteľné, podpisujúce osoby sú oprávnené k podpisu tejto Zmluvy a na znak súhlasu ju dobrovoľne a vedome podpísali.

**Za MV SR** v Bratislave dňa ......................................

Podpis: ...............................................................................

Mgr. Patrik Krauspe

štátny tajomník MV SR

**Za Užívateľa** v ........................................... dňa .........................

Podpis: ...........................................................................................

Meno a priezvisko, funkcia štatutárneho orgánu Užívateľa (vyplniť)

Príloha č. 1: Podpisové vzory s úradne overenými podpismi (vzor)

Príloha č. 2: Plnomocenstvo v prípade splnomocnených osôb s úradne overenými podpismi (vzor)

Príloha č. 3: Zmluva o vedení bankového účtu, alebo potvrdenie o vedení bankového účtu (vrátane IBAN) - neúročeného zriadeného na príjem záloh

Príloha č. 4: Zmluva o vedení bankového účtu, alebo potvrdenie o vedení bankového účtu (vrátane IBAN) - bežného bankového účtu zriadeného na úhradu miezd a odvodov, príp. iných výdavkov

Príloha č. 5: Predmet podpory podaktivita 2A a 2B (vrátane žiadosti o zapojenie do NP SO MNO)

Príloha č. 6: Rozpočet

Príloha č.1 Zmluvy o spolupráci

**PODPISOVÉ VZORY**

**Užívateľ**

|  |  |
| --- | --- |
| Názov: |  |
| Sídlo: |  |
| Krajina: | Slovenská republika |
| IČO: |  |
| Konajúci: |  |

**Podpisové vzory osôb, ktoré sú oprávnené konať za Užívateľa:**

|  |  |
| --- | --- |
| ***Štatutárny orgán***  Priezvisko: | ***Splnomocnený zástupca***  Priezvisko: |
| Meno:  Titul: | Meno:  Titul: |
| Funkcia: | Funkcia: |
| Dátum narodenia: | Dátum narodenia: |
| Trvale bytom: | Trvale bytom: |
| Miesto pre podpis: | Miesto pre podpis: |

|  |  |
| --- | --- |
| ***Splnomocnený zástupca***  Priezvisko: | ***Splnomocnený zástupca***  Priezvisko: |
| Meno:  Titul: | Meno:  Titul: |
| Funkcia: | Funkcia: |
| Dátum narodenia: | Dátum narodenia: |
| Trvale bytom: | Trvale bytom: |
| Miesto pre podpis: | Miesto pre podpis: |

**Podpisové vzory sú platné od DD.MM.2025**

Zároveň sa ruší platnosť podpisových vzorov predložených prijímateľovi pred týmto dátumom.

Príloha č. 2 Zmluvy o spolupráci

**SPLNOMOCNENIE**

**Splnomocniteľ:**

Meno a priezvisko: .............................................................

Dátum narodenia: .............................................................

Rodné číslo: .............................................................

Trvalé bydlisko: .............................................................

Číslo OP: .............................................................

*(ďalej len „splnomocniteľ“)*

**Splnomocnenec:**

Meno a priezvisko: .............................................................

Dátum narodenia: .............................................................

Rodné číslo: .............................................................

Trvalé bydlisko ..............................................................

Číslo OP: ..............................................................

*(ďalej len „splnomocnenec“)*

**Splnomocniteľ týmto**

**s p l n o m o c ň u j e**

**splnomocnenca,** aby ho zastupoval v konaní s Ministerstvom vnútra SR v súvislosti s implementáciou národného projektu NP SO MNO.

Splnomocnenec je oprávnený najmä

* k doručovaniu písomností,
* k vystavovaniu Žiadostí o platbu
* k vybavovaniu výziev a dožiadaní doručených Užívateľovi v súvislosti so Žiadosťou o platbu (napr. doplnenie informácií, dokumentov, opravy údajov ap.)
* k vybavovaniu listovej a elektronickej komunikácie,

a to všetko i vtedy, ak je podľa právnych predpisov potrebné osobitné splnomocnenie.

Toto Splnomocnenie je splnomocnencovi udelené i v rozsahu práv a povinností vyplývajúcich z Občianskeho zákonníka. Toto Splnomocnenie nadobúda platnosť a účinnosť dňom podpisu splnomocniteľa a je udelené až do jeho odvolania.

V ............................................ dňa ........................

..................................................................

Titul, meno a priezvisko splnomocniteľa

**Toto Splnomocnenie prijímam v plnom rozsahu.**

V ............................................ dňa ........................

...................................................................

Titul, meno a priezvisko splnomocnenca

Príloha č.5 Zmluvy o spolupráci

**PREDMET PODPORY podaktivita 2A a 2B**

**Vrátane *žiadosti o zapojenie do NP SO MNO časť III.-V. pre podaktivitu 2A***

|  |
| --- |
| **Popis projektu** |
| **Spôsob realizácie podaktivít 2A a 2B projektu** |
| **Podaktivita 2: Podpora strategických kapacít strešných organizácií MNO v oblasti zamestnanosti, vzdelávania a sociálneho začlenenia a tém preukázateľne s nimi súvisiacich**  Počet mesiacov realizácie podaktivity 2: 36  Spôsob realizácie podaktivity 2: podaktivita bude realizovaná pozíciami v strešných organizáciách MNO (v zmysle vyzvania prijímateľa), pozíciami odborný garant (1 FTE) a medzisektorový koordinátor (4FTE) u prijímateľa MV – ÚSV ROS a aj garantom pre verejnú politiku a legislatívny proces, koordinátor pre komoru MNO, vlastnými personálnymi, materiálnymi, priestorovými a technickými možnosťami MV SR – ÚSV ROS.  Cieľ podaktivity 2: Zvýšiť mieru a účelnosť zapojenia organizácií OS do tvorby a výkonu verejných politík v oblasti zamestnanosti, vzdelávania a sociálneho začlenenia a tém preukázateľne s nimi súvisiacich  Čiastkové ciele podaktivity 2:  1. Budovať strategické kapacity strešných organizácií MNO;  2. Podporiť participatívne procesy realizované medzisektorovými partnerstvami v oblasti politík zamestnanosti, vzdelávania a sociálneho začlenenia a tém preukázateľne s nimi súvisiacich;  3. Vytvoriť strategické kapacity občianskej spoločnosti a MV SR – ÚSV ROS na úrovni Rady vlády SR pre MNO;  Popis podaktivity 2  Podaktivita 2 bude realizovaná formou vyhlásenia vyzvania na poskytnutie finančných prostriedkov z príspevku prijímateľa užívateľom projektu SO MNO a vyzve Komoru MNO Rady vlády SR pre MNO, aby vybrala jednu strešnú organizáciu, ktorá bude pre potreby projektu plniť funkciu „koordinačnej a podpornej jednotky“ pre Komoru MNO  Podaktivita 2 je rozdelená na dve časti:  Podaktivita 2A: Strategické kapacity OS na podporu participatívneho vykonávania politík v oblasti politík zamestnanosti, vzdelávania a sociálneho začlenenia a tém preukázateľne s nimi súvisiacich, v partnerstve s verejnou správou  Podaktivita 2B: Podporné kapacity OS na úrovni Rady vlády SR pre MNO  Po schválení podmienok vytvorených v rámci podaktivity 1 projektu Komisiou pri MV PSK pre PO4, MV SR – ÚSV ROS zverejní vyzvanie pre užívateľov projektu.  ***Podaktivita 2A: Strategické kapacity OS na podporu participatívneho vykonávania politík v oblasti politík zamestnanosti, vzdelávania a sociálneho začlenenia a tém preukázateľne s nimi súvisiacich, v partnerstve s verejnou správou***  V rámci podaktivity 2A MV SR – ÚSV ROS podporí personálne kapacity strešných organizácií MNO, spojené s prípravou  a realizáciou participatívneho procesu vybranej verejnej politiky, v partnerstve s verejnou správou.  V rámci podaktivity 2A sa podporí maximálne 14 strešných organizácií MNO. Dĺžka podpory je 36 mesiacov. Výška poskytnutých finančných prostriedkov z príspevku prijímateľa je maximálne 399.939,48 EUR + paušálna sadzba 20% v sume 79.987,89 EUR.  MV SR – ÚSV ROS podporí odborné, koordinačné a sieťovacie kapacity strešných organizácií MNO. Výdavky spojené  s prípravou a realizáciou participatívneho procesu budú mať povahu paušálnych výdavkov, tvoriacich 20% priamych výdavkov podporených strešných organizácií MNO.  Podpora bude poskytnutá na základe zverejneného vyzvania na predkladanie žiadostí pre strešné organizácie MNO. Podmienkou poskytnutia finančných prostriedkov z príspevku prijímateľa, bude partnerstvo uchádzajúcej sa organizácie so subjektom verejnej správy, vo vzťahu ku konkrétnej verejnej politike. Formu partnerstva určí prijímateľ v podmienkach vyzvania.  Súčasťou žiadosti o poskytnutie finančných prostriedkov bude aj rozvojový plán strešnej organizácie MNO, s aktivitami zameranými na prácu s členskou základňou a na zvyšovanie ekonomickej odolnosti.  **Oprávnené pracovné pozície v rámci výzvy pre zapojenie strešných organizácií MNO:**  1. 1 FTE - **Odborník/čka pre oblasť verejných politík** (odborná pozícia)  2. 1 FTE - **Koordinátor/ka participácie** (koordinačná a sieťovacia pozícia) alebo **Koordinátor/ka členskej základne**  (koordinačná a sieťovacia pozícia)  3. 1 FTE - **Analytik/čka** (odborná pozícia)  Strešná organizácia môže tieto 3 FTE rozdeliť na viaceré čiastkové úväzky, súčet CCP neprekročí indikatívnu priemernú mesačnú CCP. V prípade odmien sa oprávnená suma prepočítava % veľkosti úväzku pri dodržaní priemernej CCP na projekt. Presné podmienky pre uchádzajúce sa strešné organizácie MNO určí MV SR – ÚSV ROS vo vyzvaní a zabezpečí súlad podmienok s platnými pravidlami pre implementáciu fondov EÚ a s pokynmi poskytovateľa NFP.  Čiastkovým výstupom podaktivity 2A sú podporené strešné organizácie MNO.  ***Podaktivita 2B: Podporné kapacity OS na úrovni Rady vlády SR pre MNO***  Rada vlády SR pre MNO je hlavným poradným orgánom vlády pre oblasť občianskej spoločnosti. Je zložená z dvoch komôr. Komora MNO a komora verejnej správy. V komore MNO sú zastúpené strešné organizácie MNO, ktoré pôsobia na Slovensku. Rada vlády SR pre MNO je dôležitým pracovným priestorom pre podporu sociálneho dialógu medzi občianskou spoločnosťou a verejnou správou v oblasti politík zamestnanosti, vzdelávania a sociálneho začlenenia a tém preukázateľne  s nimi súvisiacich. Práve tieto oblasti sú predmetom činnosti najväčšieho počtu organizácií OS, ktoré združuje Komora MNO Rady vlády.  V súčasnosti absentuje základná personálna kapacita pre výkon koordinačných a sieťovacích aktivít na úrovni Komory MNO Rady vlády SR pre MNO, ktorá by:  • zabezpečila podmienky pre prípravu a predkladanie konsolidovaných návrhov a požiadaviek zo strany OS štátu;  • zvýšila schopnosť organizácií OS včasne reagovať na procesy spojené s tvorbou a výkonom verejných politík a legislatívy;  • zvyšovala kvalitu priestoru pre sociálny dialóg medzi organizáciami OS a verejnou správou;  V rámci podaktivity 2B bude za týmto účelom podporená jedna strešná organizácia MNO, ktorá bude plniť funkcie  „Koordinačnej a podpornej jednotky“ pre Komoru MNO, v oblasti politík zamestnanosti, vzdelávania a sociálneho začlenenia a tém preukázateľne s nimi súvisiacich.  Vytvorená kapacita podporí schopnosť členov Komory MNO činných v oblasti politík zamestnanosti, vzdelávania a sociálneho začlenenia a tém preukázateľne s nimi súvisiacich včasne a pružne reagovať na vývoj v týchto oblastiach a vstupovať do sociálneho dialógu s verejnou správou.  Podpora bude realizovaná formou vyzvania na poskytnutie finančných prostriedkov z príspevku prijímateľa užívateľom projektu.  „MV SR - ÚSV ROS vyzve Komoru MNO Rady vlády SR pre MNO, aby vybrala jednu strešnú organizáciu, na ktorej sa zhodnú minimálne tri pätiny všetkých členov Komory MNO (okrem 5 významných odborníkov /čiek z oblasti MNO). Potvrdenie výberu bude predložené Memorandom o spolupráci alebo iným formalizovaným dokumentom, ktorého súčasťou bude zápis o hlasovaní Komory MNO a pod ktorý sa podpíšu všetci členovia Výkonného výboru Komory MNO, kde bude jednoznačne uvedené, že Komora MNO v rámci uvedeného projektu hlasovaním vybrala zo svojich členov jednu strešnú organizáciu MNO, ktorá bude plniť funkciu „koordinačnej a podpornej jednotky“ pre Komoru MNO a zároveň prevezme na seba všetky práva a povinnosti súvisiace s implementáciou uvedeného projektu.“  Organizácia, ktorá získa finančné prostriedky z príspevku prijímateľa v podaktivite 2B sa bude môcť uchádzať o finančné prostriedky v rámci podaktivity 2A.  Podporované pracovné pozície:  - 1 FTE – **Garant/ka pre verejnú politiku a legislatívny proces,**  - 1 FTE – **Koordinátor/ka pre Komoru MNO.**  Podporená organizácia môže tieto FTE rozdeliť na viaceré čiastkové úväzky, súčet CCP neprekročí indikatívnu priemernú mesačnú CCP. V prípade odmien sa oprávnená suma prepočítava % veľkosti úväzku pri dodržaní priemernej CCP na projekt. Výška poskytnutých finančných prostriedkov z príspevku prijímateľa v podaktivite 2B je maximálne 267.485,04 EUR + paušálna sadzba 20% v sume 53.497,00 EUR.  Podporované aktivity:  - Mapovanie legislatívnych procesov a procesov tvorby verejných politík v oblasti zamestnanosti, vzdelávania a sociálneho začlenenia a tém preukázateľne s nimi súvisiacich;  - Aktívna komunikácia s členskou základňou Komory MNO, iniciovanie vzniku a koordinácia činnosti pracovných skupín Komory MNO;  - Zber a spracovanie dát, realizácia prieskumov a výskumných aktivít súvisiacich s OS (analytické činnosti);  - Podpora členov Komory MNO pri šírení informácií o politikách v oblasti zamestnanosti, vzdelávania a sociálneho začlenenia a tém preukázateľne s nimi súvisiacich v sektore OS;  - Koordinácia spracovania podkladov, vstupov a pripomienok za Komoru MNO;  - Súčinnosť pri dizajne procesov sociálneho dialógu, komunikácii a spolupráci s Radou vlády SR pre MNO;  Výstupy v rámci podkativity 2B:  - Správa o aktivitách zameraných na plnenie opatrení Koncepcie rozvoja občianskej spoločnosti a jej akčných plánoch,  - Návrh Akčného plánu Koncepcie rozvoja občianskej spoločnosti na ďalšie obdobie (2027-2030),  - Strategický zámer Komory MNO a dokumenty týkajúce sa jej fungovania a rozhodovania. |

Príloha č.6 Zmluvy o spolupráci

**ROZPOČET**

**Podaktivita 2A**

|  |  |  |  |  |
| --- | --- | --- | --- | --- |
| **Príspevok na celkovú cenu práce kvalifikovaného zamestnanca (pracovná zmluva )** | **(A) Indikatívny priemerný náklad vrátane odmien (EUR/mesiac)** | **(B) Maximálny možný počet mesiacov, ktoré je možné vykázať na jednu pracovnú pozíciu** | **(C) FTE** | **(D) Maximálny možný nárokovateľný náklad na jednu pracovnú pozíciu (EUR/pozícia) (D = A x B)** |
| Odborník/čka pre oblasť verejných politík | 3 715,07 € | 36 | 1 | 133 742,52 € |
| Koordinátor/ka participácie/ Koordinátor/ka členskej základne | 3 715,07 € | 36 | 1 | 133 742,52 € |
| Analytik/čka | 3 679,29 € | 36 | 1 | 132 454,44 € |
| **Spolu príspevok na všetky pracovné pozície** | | | | **399 939,48 €** |
| **Paušálna sadzba vo výške 20%:** | | | | **79 987,89 €** |
| **Celková výška žiadaného FINANČNÉHO PRÍSPEVKU v EUR:** | | | | **479 927,37 €** |

**Podaktivita 2B**

|  |  |  |  |  |
| --- | --- | --- | --- | --- |
| **Príspevok na celkovú cenu práce kvalifikovaného zamestnanca (pracovná zmluva )** | **(A) Indikatívny priemerný náklad vrátane odmien (EUR/mesiac)** | **(B) Maximálny možný počet mesiacov, ktoré je možné vykázať na jednu pracovnú pozíciu** | **(C) FTE** | **(D) Maximálny možný nárokovateľný náklad na jednu pracovnú pozíciu (EUR/pozícia) (D = A x B)** |
| Garant/ka pre verejnú politiku a  legislatívny proces | 3 715,07 € | 36 | 1 | 133 742,52 € |
| Koordinátor/ka pre Komoru MNO | 3 715,07 € | 36 | 1 | 133 742,52 € |
| **Spolu príspevok na všetky pracovné pozície** | | | | **267 485, 04 €** |
| **Paušálna sadzba vo výške 20%:** | | | | **53 497,00 €** |
| **Celková výška žiadaného FINANČNÉHO PRÍSPEVKU v EUR:** | | | | **320 982,04 €** |